Artur Mas adverteix que el "sí" a l'Estatut evitaria un trencament traumàtic entre Catalunya i Espanya mida del text El president de CiU, Artur Mas, assegura que un "sí" a l'Estatut serviria per evitar un trencament traumàtic entre Catalunya i Espanya que, segons ell, només beneficiaria ERC i el PP. Mas ho ha dit a Sitges, on ha participat en la reunió del Cercle d'Economia. Mas ha reconegut que el procés de reforma estatutària ha estat "molt llarg" i "ha cansat més d'un", però "una vegada assolit el final, s'ha d'aprofitar al màxim possible". El president de CiU, Artur Mas, ha assegurat que un vot en contra de l'Estatut al referèndum del 18 de juny "només beneficiarà els extrems", és a dir, els partits "que només pensen en la bronca per la bronca", en referència a ERC i PPC. A la sessió inaugural de la XII Reunió del Cercle d'Economia, que se celebra a Sitges fins dissabte que ve, el líder de CiU ha remarcat que si els ciutadans de Catalunya no es decanten per un "sí" clar, "la inestabilitat i la bronca presidiran les relacions polítiques entre Catalunya i Espanya". "Necessitem un sí clar per aprofitar el nou marc i evitar un trencament traumàtic" en la relació entre Catalunya i Espanya, ha dit Mas, abans d'afirmar que "ara no toca votar una altra cosa que l'Estatut". Segons el president de CiU, "tota persona que tingui la temptació de passar factura al president de la Generalitat, que esperi a la tardor. Ara toca votar el futur de Catalunya". Davant alguns dels principals empresaris catalans, Mas ha reconegut que el procés de reforma estatutària ha estat "molt llarg" i "ha cansat més d'un", però "una vegada assolit el final, s'ha d'aprofitar al màxim possible". Ha demanat la "màxima implicació" de l'empresariat català a favor d'un "sí massiu" en el referèndum perquè "ha costat molt arribar fins aquí i quan costa molt arribar a un punt, no es pot tirar per la borda la feina de gairebé dos anys i mig", que "ha monopolitzat la política catalana" i, en part també l'espanyola, ha dit. "Seria absolutament lamentable" que això passés, ha advertit Mas, a l'hora que ha defensat l'Estatut com una oportunitat de "normalitzar" la relació entre Catalunya i Espanya, i una "turbina de propulsió d'un moviment en el qual Catalunya tornarà a recuperar el lideratge", ja que després de la reforma de l'Estatut d'Andalusia "en vindran d'altres". "No hi haurà una nova oportunitat si això no surt bé, com a mínim durant un bon grapat d'anys", ha advertit el líder de CiU, abans de postular que "ningú no construeix res sobre la terra cremada". "Ens interessa que a partir del 18 de juny la terra quedi abonada", ha manifestat, a l'hora que ha posat l'exemple de les infraestructures, per a les quals l'Estatut suposa "una oportunitat d'or per posar Catalunya al dia". Quant al resultat de les pròximes eleccions anticipades -la celebració de les quals no ha de dilatar-se, en paraules de Mas-, ha assenyalat que "un govern fort no és un govern necessàriament de grans coalicions", és "un govern de CiU". També ha assegurat que el prestigi de les institucions catalanes "ha quedat malparat" durant el període de govern tripartit. Font: www.noticies.cat ---------------------------------------------------------------- Mas botifler.. ... Ja sabem que CIU no vol que Catalunya es separi d'Espanya, però tampoc no calia que fos tan explicit... Que diu que el trencament beneficia el PP..ja deia que darrerament havia vist en Rajoy una mica independentista.. 
Be, em sembla un text molt sensat.
Si un espanyolista com tu el troba molt sensat..ja no fa falta que diguem res més.. 
Home es sensat...una altre cosa es que un hi estigui d'acord o no...tu no ets gaire sensat veus! (jo tampoc eh)
Un independentista o sobiranista no veurà mai un text sensat on es digui que hem d'evitar trencaments amb el país que estem sotmesos.
Quina cosa mes ridicula...si una opinio no independentista es sensata es sensata...si el que estas dient es que cap opinio no independentista pot ser sensata, es com ja he dit ridicul...
No ser independentista, dins de les circumstàncies actuals, es no ser sensat. Algú sensat podría beneïr un saqueig (digues-li dèficit fiscal si vols) superior als 15.000 milions d'euros a l'any? No cal ser patriota per voler separar-te de qui et limita el creixement mitjançant un espoli constant dels teus recursos. Només cal ser coherent. Conèixer el volum del saqueig i voler seguir amb els espoliadors es d'una estupidesa digne de millor causa. Altra cosa es el que, ignorant del dèficit o de les seves conseqüències al nostre territori, pregona els suposts avantatges de seguir a Espanya. Aquesta és la raó de la negativa a presentar les balances fiscals regionalitzades per part dels governs espanyols. 
Home...com a Barceloni m'esta expoliant exactament igual un tio de Tremp que un de Barbastre o que un d'Almendralejo... 
Si. I avui fa sol. 
Pero tinc una bicicleta
Sense espoli en tindries dues. 
Ah si???es doblaria el meu salari????????????? Independencia jaaaaaaaaaaaaaa!!!!
A veure... un segon.... Son 15.000 milions d'euros de dèficit a Catalunya entre uns 7 milions d'habitants.... Surten 2.142,86 euros/persona. Unes 7 bicicletes com la de la fotografia.